Diari Oficial de la Generalitat Valenciana


Sumari del DOGV 6187, del 19-01-2010 (2009/14506)

RESOLUCIÓ de 18 de desembre de 2009, del director general de Justícia i Menor de la Conselleria de Justícia i Administracions Públiques, per la qual es resol inscriure la modificació dels Estatuts de l'Il·lustre Col·legi Professional de Procuradors dels Tribunals de València i es disposa la seua publicació en el Diari Oficial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14559


Data del document
:   18-12-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * col·legi professional
    * reglament intern

RESOLUCIÓ de 18 de desembre de 2009, del director general de Justícia i Menor de la Conselleria de Justícia i Administracions Públiques, per la qual es resol inscriure la modificació dels Estatuts de l'Il·lustre Col·legi Professional de Procuradors dels Tribunals de València i es disposa la seua publicació en el Diari Oficial de la Comunitat Valenciana. [2009/14694]  
Vist l'expedient de modificació estatutària instruït a instància de l'Il·lustre Col·legi Professional de Procuradors dels Tribunals de València, inscrit amb el número 34 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el que se sol·licita la inscripció de la modificació dels seus Estatuts en el dit Registre, atenent als següents  
Fets  
Primer. Francisco Cerrillo Ruesta, degà de l'Il·lustre Col·legi Professional de procuradors dels tribunals de València, va presentar en data 30 de novembre de 2009, sol·licitud d'inscripció de la modificació dels seus Estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. La modificació dels Estatuts de l'Il·lustre Col·legi Professional de procuradors dels tribunals de València va ser aprovada per la Junta General del mateix celebrada el 17 de novembre de 2009, tal com consta en certificat del secretari, amb el vistiplau del president, de data 23 de novembre de 2009.  
Tercer. La modificació estatutària la inscripció de la qual se sol·licita es referix a la modificació de l'article 24 dels Estatuts de l'il·lustre Col·legi Professional de procuradors dels tribunals de València aprovats per Resolució de 3 de desembre de 2004, de la directora general de Justícia de la Conselleria de Justícia i Administracions Públiques (DOCV núm. 4.923, de 13 de gener de 2005), passant a tindre la redacció següent:   
«Article 24. Es prohibix als procuradors:  
a) L'exercici deslleial cap als seus companys i la competència il·lícita, amb subjecció a la legislació sobre publicitat, sobre defensa de la competència i competència deslleial, ajustant-se en qualsevol cas a les normes deontològiques.  
b) La competència deslleial en general i en especial, per a l'obtenció de poders.  
c) Cobrar pels seus servicis professionals per davall o amb excés d'allò que s'ha disposat en cada cas en els aranzels vigents.  
d) Les altres prohibicions establides en l'Estatut General dels procuradors dels tribunals d'Espanya.»  
Fonaments de dret  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. L'expedient ha sigut tramitat pel Servici d'Entitats Jurídiques, adscrit a la Direcció General de Justícia i Menor de la Conselleria de Justícia i Administracions Públiques, competent per així disposar-lo l'article 6.1 de l'esmentada Llei 6/1997, tenint en compte allò que s'ha previst per la Disposició Final del Decret 4/2002, de 8 de gener, en virtut de les atribucions que té conferides pel Decret 19/2009, de 3 de novembre, del president de la Generalitat, pel que es determinen les conselleries en què s'organitza la Generalitat, i pel Decret 206/2009, de 13 de novembre, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques.  
Vistos l'article 36 de la Constitució Espanyola i l'article 49.122ª de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel que s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
1. Inscriure la modificació de l'article 24 dels Estatuts de l'Il·lustre Col·legi Professional de procuradors dels tribunals de València en el Registre de Col·legis Professionals i de Consells Valencians de Col·legis Professionals de la Comunitat Valenciana en els termes esmentats.  
2. Publicar la present resolució en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que hi ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, sense perjuí de s'utilitze qualsevol altra via que es considere oportuna.  
València, 18 de desembre de 2009.- El director general de Justícia i Menor: Antonio Gastaldi Mateo.